CELEX: 32016R0283
Language: et
Date: 2016-02-24 00:00:00
Title: Komisjoni rakendusmäärus (EL) 2016/283, 24. veebruar 2016, teatavate kaupade klassifitseerimise kohta kombineeritud nomenklatuuris

1.3.2016   
            
            
               ET
            
            
               Euroopa Liidu Teataja
            
            
               L 53/1
            
         KOMISJONI RAKENDUSMÄÄRUS (EL) 2016/283,
   24. veebruar 2016,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda nõukogu määruse (EMÜ) nr 2913/92 (2) artikli 12 lõike 6 kohaselt veel teatava ajavahemiku vältel. Kõnealuseks ajavahemikuks tuleks kehtestada kolm kuud.
            
         
               (5)
            
            
               Tolliseadustiku komitee ei ole eesistuja määratud tähtaja jooksul oma arvamust esitanud,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Siduvale tariifiinformatsioonile, mis ei ole kooskõlas käesoleva määrusega, võib määruse (EMÜ) nr 2913/92 artikli 12 lõike 6 kohaselt tugineda veel kolm kuud pärast käesoleva määruse jõustumist.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 24. veebruar 2016
      
         
            Komisjoni nimel
         
         
            presidendi eest
         
         
            maksunduse ja tolliliidu peadirektor
         
         Stephen QUEST
      
   
   
      (1)  EÜT L 256, 7.9.1987, lk 1.
   
      (2)  Nõukogu määrus (EMÜ) nr 2913/92, 12. oktoober 1992, millega kehtestatakse ühenduse tolliseadustik (EÜT L 302, 19.10.1992, lk 1).
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Toode on valmistatud peamiselt plastist ja on tipust kitseneva silindri kujuga (nn „sätendav LED-lamp”) ning selle kõrgus on umbes 17 cm. Toote tipuosa on kooniline, alaosa on laiem ja keskel on läbipaistvast plastist osa. Keskosa sees on stiliseeritud tüdruku kuju, mida ümbritseb hõljuvaid sätendavaid osakesi sisaldav läbipaistev vedelik.
                  Toote alaosas on mitu patareitoitega valgusdioodi (LED-valgusallikad). Kui toodet raputada, hakkab keskosa nõrgalt eri värvides helendama. Helendus püsib vähe aega, umbes minuti jooksul pärast raputamist.
                  Vt foto (1).
               
               
                  3926 40 00
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 3926 ja 3926 40 00 sõnastusega.
                  Toodet ei või klassifitseerida lambina rubriiki 9405, sest see ei ole eelkõige kavandatud nt ruumi valgustamiseks, samuti ei ole toode spetsiaalne lamp (vt ka HSi selgitavad märkused, rubriik 9405, I osa, punktid 1 ja 3).
                  Objektiivsete omaduste tõttu ei ole toote põhiline eesmärk inimeste (laste või täiskasvanute) meelelahutamine (vt ka HSi selgitavad märkused, rubriik 9503, D osa). Seetõttu ei või toodet samuti klassifitseerida mänguasjana rubriiki 9503.
                  Objektiivsete omaduste tõttu on toode kavandatud peamiselt dekoratiivseks otstarbeks. Valgustus üksnes lisab dekoratiivset efekti.
                  Järelikult tuleb toode klassifitseerida CN-koodi 3926 40 00 alla kui muu plastist dekoratiivese.
               
            
         (1)  Foto on üksnes illustratsiooniks.